section_heading: Kotva
paragraph_text: Kotva, u elektromagnetu, dio uređaja izrađen od feromagnetičnoga materijala (najčešće od željeza) koji je tako smješten da se može pomicati djelovanjem magnetne sile. Elektromagnet releja, okidača ili sličnih uređaja privlači kotvu kako bi obavio rad, na primjer uspostavio ili prekinuo električni dodir (kontakt) pomicanjem kontaktnih opruga, okidanjem sklopki i prekidača i slično. Kotvom se također naziva i dio od magnetičnoga materijala kojim se zatvara krug među polovima trajnoga magneta kako bi se sačuvao njegov magnetizam.<ref> kotva, "Hrvatska enciklopedija", Leksikografski zavod Miroslav Krleža, www.enciklopedija.hr, 2017.